TomoTesten/trubar-sodna-praksa huggingface dataset:
U-I-308/98
Natisni
Opravilna št.:
U-I-308/98
Datum odločitve:
17. 12. 1998
Objavljeno:
OdlUS VII, 223
ECLI:
ECLI:SI:USRS:1998:U.I.308.98
Akt:
Mnenje Ministrstva za delo, družino in socialne zadeve za izvajanje 2. čl. Zakona o spremembah in dopolnitvah Zakona o pokojninskem in invalidskem zavarovanju (Uradni list RS, št. 54/98) št. 057-008/96-246 z dne 21. 8. 1998
Izrek:
Postopek za preizkus pobude za oceno ustavnosti in zakonitosti mnenja Ministrstva za delo, družino in socialne zadeve za izvajanje 2. člena Zakona o spremembah in dopolnitvah Zakona o pokojninskem in invalidskem zavarovanju se ustavi.
Evidenčni stavek:
Ustavno sodišče je ustavilo postopek za preizkus pobude, ker jo je pobudnik umaknil.
Geslo:
Ustavitev postopka zaradi umika pobude.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Alfred Ojcinger, Slovenska Bistrica
Datum vloge:
10. 9. 1998
Vrsta odločitve:
sklep
Vrsta rešitve:
ustavitev
Dokument:
US19210
Dokument v PDF obliki:
U-I-308-98.pdf
62 KB
Prenesite datoteko
U-I-308/98
17.12.1998
S K L E P
Ustavno sodišče je v postopku za preizkus pobude Alfreda Ojcingerja iz Slovenske Bistrice na seji dne 17. decembra 1998
s k l e n i l o :
Postopek za preizkus pobude za oceno ustavnosti in zakonitosti mnenja Ministrstva za delo, družino in socialne zadeve za izvajanje 2. člena Zakona o spremembah in dopolnitvah Zakona o pokojninskem in invalidskem zavarovanju (Uradni list RS, št. 54/98) št. 057-008/96-246 z dne 21.8.1998 se ustavi.
O b r a z l o ž i t e v
1. Pobudnik je dne 9.9.1998 vložil pobudo za oceno ustavnosti v izreku navedenega mnenja, ker je menil, da je Ministrstvo z njim prekoračilo svoja pooblastila, saj naj bi se mnenje uporabljalo kot norma, ki nadomešča izpadlo prehodno določbo novele zakona. Z vlogo z dne 4. 12.1998 je pobudo umaknil. Ustavno sodišče je zato postopek za preizkus pobude ustavilo.
2. Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik Franc Testen ter sodnice in sodniki dr. Janez Čebulj, dr. Miroslava Geč - Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen
U-I-375/98
Natisni
Opravilna št.:
U-I-375/98
Datum odločitve:
17. 12. 1998
Objavljeno:
OdlUS VII, 224
ECLI:
ECLI:SI:USRS:1998:U.I.375.98
Akt:
Zakon o spremembah in dopolnitvah zakona o denacionalizaciji (Uradni list RS, št. 65/98) (ZDen), 3. tč. 1. odst. 23. čl. in 27. čl.
Izrek:
Postopek za preizkus pobude za začetek postopka za oceno ustavnosti 3. točke prvega odstavka 23. člena in 27. člena Zakona o spremembah in dopolnitvah Zakona o denacionalizaciji se ustavi.
Evidenčni stavek:
Ustavno sodišče je ustavilo postopek za preizkus pobude, ker jo je pobudnica umaknila.
Geslo:
Ustavitev postopka zaradi umika pobude.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Marta Blinc, Ljubljana
Datum vloge:
23. 10. 1998
Vrsta odločitve:
sklep
Vrsta rešitve:
ustavitev
Dokument:
US19211
Dokument v PDF obliki:
U-I-375-98.pdf
62 KB
Prenesite datoteko
U-I-375/98
17.12.1998
S K L E P
Ustavno sodišče je v postopku za preizkus pobude Marte Blinc iz Ljubljane na seji dne 17. decembra 1998
s k l e n i l o :
Postopek za preizkus pobude za začetek postopka za oceno ustavnosti 3. točke prvega odstavka 23. člena in 27. člena Zakona o spremembah in dopolnitvah Zakona o denacionalizaciji (Uradni list RS, št. 65/98) se ustavi.
O b r a z l o ž i t e v
1. Pobudnica je dne 23.10.1998 vložila pobudo za oceno ustavnosti v izreku navedenih določb Zakona o spremembah in dopolnitvah Zakona o denacionalizaciji. Glede na to, da je Ustavno sodišče z odločbo št. U-I-326/98 z dne 14.10.1998 (Uradni list RS, št. 76/98) odločalo tudi o ustavnosti teh določb, je pobudnica z vlogo z dne 2.11.1998, ki jo je Ustavno sodišče prejelo dne 25.11.1998, pobudo umaknila. Zato je bilo potrebno postopek za preizkus pobude ustaviti.
2. Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik Franc Testen ter sodnice in sodniki dr. Janez Čebulj, dr. Miroslava Geč - Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen
Up-22/96
Natisni
Opravilna št.:
Up-22/96
Datum odločitve:
16. 12. 1998
ECLI:
ECLI:SI:USRS:1998:Up.22.96
Akt:
Ustavna pritožba pritožnika M. B. in D. B. zoper sklep Višjega sodišča v Mariboru št. Cp 723/95-3 z dne 15. septembra 1995 v zvezi s sklepom Okrajnega sodišča v Mariboru št. I P 518/95-5 z dne 6. julija 1995
Izrek:
Ustavna pritožba pritožnika M. B. in D. B. zoper sklep Višjega sodišča v Mariboru v zvezi s sklepom Okrajnega sodišča v Mariboru se zavrže.
Evidenčni stavek:
Ustavno pritožbo, vloženo po preteku zakonskega roka, Ustavno sodišče kot nedopustno zavrže.
Geslo:
Prepozna ustavna pritožba, rok za vložitev.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
23. 1. 1996
Vrsta odločitve:
sklep
Vrsta rešitve:
zavrženje
Dokument:
US19232
Up-22/96
16.12.1998
S K L E P
Ustavno sodišče je v postopku za preizkus ustavne pritožbe M. B. in D. B. iz M. na seji senata dne 16. decembra 1998 s k l e n i l o :
Ustavna pritožba pritožnika M. B. in D. B. zoper sklep Višjega sodišča v Mariboru št. Cp 723/95-3 z dne 15. septembra 1995 v zvezi s sklepom Okrajnega sodišča v Mariboru št. I P 518/95-5 z dne 6. julija 1995 se zavrže.
O b r a z l o ž i t e v
1. Prvostopenjsko sodišče je v pravdni zadevi tožeče stanke B. P. iz M. proti pritožnikoma kot tožencema v celoti ugodilo tožbenemu zahtevku tožeče stanke. Zoper prvostopenjski sklep sta se pritožnika pritožila, Višje sodišče v Mariboru pa je njuno pritožbo kot neutemeljeno zavrnilo in potrdilo sklep prvostopenjskega sodišča. Dne 23. januarja 1996 sta pritožnika zoper sklep drugostopenjskega sodišča, ki jima je bil vročen 11. oktobra 1995, vložila ustavno pritožbo.
2. Po določbi prvega odstavka 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je potrebno ustavno pritožbo vložiti v roku 60 dni od dneva vročitve izpodbijanega posamičnega akta. V obravnavani zadevi sta pritožnika ustavno pritožbo vložila po preteku zakonskega roka, zato njuna pritožba ni dopustna in jo je bilo treba zavreči.
3. Senat Ustavnega sodišča je ta sklep sprejel na podlagi prve alinee prvega odstavka 55. člena ZUstS v sestavi: predsednik dr. Lojze Ude, sodnik Franc Testen in sodnica dr. Dragica Wedam- Lukić. Sklep je sprejelo soglasno.
Predsednik senata
dr. Lojze Ude
Up-267/97
Natisni
Opravilna št.:
Up-267/97
Datum odločitve:
16. 12. 1998
ECLI:
ECLI:SI:USRS:1998:Up.267.97
Akt:
Ustavna pritožba E. G. zoper sklep Višjega sodišča v Ljubljani št. Cpg 970/96 z dne 23.7.1996 in sklep Okrožnega sodišča v Novem mestu št. St 19/95 z dne 13.6.1996
Izrek:
Ustavna pritožba E. G. zoper sklep Višjega sodišča v Ljubljani in sklep Okrožnega sodišča v Novem mestu se zavrže.
Evidenčni stavek:
Ker je ustavna pritožba vložena po preteku zakonsko določenega roka, jo ustavno sodišče zavrže.
Geslo:
Rok za vložitev ustavne pritožbe, prepozna ustavna pritožba.
Pravna podlaga:
Zakon o Ustavnem sodišču (ZUstS), 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
1. 9. 1997
Vrsta odločitve:
sklep
Vrsta rešitve:
zavrženje
Dokument:
US19238
Up-267/97
16.12.1998
S K L E P
Ustavno sodišče je v postopku za preizkus ustavne pritožbe E. G. iz Ž. na seji senata dne 16. decembra 1998
s k l e n i l o :
Ustavna pritožba E. G. zoper sklep Višjega sodišča v Ljubljani št. Cpg 970/96 z dne 23.7.1996 in sklep Okrožnega sodišča v Novem mestu št. St 19/95 z dne 13.6.1996 se zavrže.
O b r a z l o ž i t e v
1. Ustavni pritožnik je približno osem mesecev po preteku zakonitega roka vložil pritožbo zoper sklep prvega sodišča, s katerim to ugotavlja, da je namesto njega nekdo drug postal kot predstavnik sveta delavcev član upniškega odbora v stečajnem postopku, in zoper sklep, s katerim je bila zavrnjena njegova pritožba.
2. Pritožnik smiselno predlaga, naj Ustavno sodišče njegovo ustavno pritožbo kljub prepoznosti obravnava.
3. Prepozno vloženo ustavno pritožbo lahko Ustavno sodišče obravnava in o njej odloča le v posebno utemeljenih primerih.
Posebno utemeljenih razlogov pritožnik ni navedel in jih tudi Ustavno sodišče ni našlo.
4. Ustavno pritožbo je bilo torej treba zavreči.
5. Ustavno sodišče je sprejelo ta sklep na podlagi prve alinee prvega odstavka 55. člena zakona o Ustavnem sodišču (Uradni list RS, št. 15/94) v senatu v sestavi: predsednik dr. Lojze Ude in člana Franc Testen ter dr. Dragica Wedam - Lukić.
Predsednik senata
dr. Lojze Ude
Up-342/97
Natisni
Opravilna št.:
Up-342/97
Datum odločitve:
16. 12. 1998
ECLI:
ECLI:SI:USRS:1998:Up.342.97
Akt:
Ustavna pritožba Š. M. zoper sodbo Temeljnega sodišča v Mariboru, Enote v Slovenj Gradcu, št. P 33/93 z dne 14.6.1993
Izrek:
Ustavna pritožba Š. M. zoper sodbo Temeljnega sodišča v Mariboru, Enote v Slovenj Gradcu se zavrže.
Evidenčni stavek:
Ker pritožnik predhodno ni izčrpal vseh pravnih sredstev, s tem ni izpolnjen procesni pogoj za vložitev ustavne pritožbe.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
27. 11. 1997
Vrsta odločitve:
sklep
Vrsta rešitve:
zavrženje
Dokument:
US19239
Up-342/97
16.12.1998
S K L E P
Ustavno sodišče je v postopku za preizkus ustavne pritožbe Š. M. iz Š. pri D. na seji senata dne 16. decembra 1998
s k l e n i l o :
Ustavna pritožba Š. M. zoper sodbo Temeljnega sodišča v Mariboru, Enote v Slovenj Gradcu, št. P 33/93 z dne 14.6.1993 se zavrže.
O b r a z l o ž i t e v
1. Pritožnica vlaga (smiselno) ustavno pritožbo zoper sodno odločbo, izdano na prvi stopnji leta 1993, zoper katero se ni pritožila. Navaja, da je do tega prišlo po napaki njenega odvetnika.
2. Eden od pogojev za dopustnost ustavne pritožbe je, da so zoper izpodbijani posamičen akt izčrpana vsa pravdna sredstva. Če ta pogoj ni izpolnjen, ga ni mogoče nadomestiti s sklicevanjem na napako izbranega zastopnika; pritožbo je treba zavreči.
3. Kolikor pa pritožnica še mimo izpodbijanja sodbe poziva Ustavno sodišče, naj "zadevo razišče in uredi na sodišču, da popravijo, kar so zagrešili", sodišče opozarja, da takih pristojnosti nima; ustavna pritožba je dopustna le zoper posamični akt, v tem primeru sodbo, če prizadeti meni, da mu je z njim kršena katera od človekovih pravic ali temeljnih svoboščin.
4. Ustavno sodišče je sprejelo ta sklep na podlagi druge alinee prvega odstavka 55. člena Zakona o Ustavnem sodišču (Uradni list RS, št. 15/94) v senatu v sestavi: predsednik. dr. Lojze Ude in člana Franc Testen ter dr. Dragica Wedam - Lukić.
Predsednik senata
dr. Lojze Ude
Up-277/97
Natisni
Opravilna št.:
Up-277/97
Datum odločitve:
16. 12. 1998
ECLI:
ECLI:SI:USRS:1998:Up.277.97
Akt:
Ustavna pritožba J. in A. H. zoper sklep Višjega sodišča v Ljubljani, št. III Cp 417/97 z dne 18.6.1997 in sklep Okrajnega sodišča na Vrhniki št. I l 1125/93-63 z dne 7.4.1997
Izrek:
Ustavna pritožba J. in A. H. zoper sklep Višjega sodišča v Ljubljani in sklep Okrajnega sodišča na Vrhniki se zavrže.
Evidenčni stavek:
Ustavno sodišče zavrže ustavno pritožbo, če nepopolne vloge pritožnik kljub pozivu Ustavnega sodišča ne dopolni v določenem roku.
Geslo:
Nepopolna vloga, njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
10. 9. 1997
Vrsta odločitve:
sklep
Vrsta rešitve:
zavrženje
Dokument:
US19240
Up-277/97
16.12.1998
S K L E P
Ustavno sodišče je v postopku za preizkus ustavne pritožbe J. in A. H. z D. g. na seji senata dne 16. decembra 1998 s k l e n i l o :
Ustavna pritožba J. in A. H. zoper sklep Višjega sodišča v Ljubljani, št. III Cp 417/97 z dne 18.6.1997 in sklep Okrajnega sodišča na Vrhniki št. I l 1125/93-63 z dne 7.4.1997 se zavrže.
O b r a z l o ž i t e v
1. Oba pritožnika izpodbijata sodni odločitvi predvsem zaradi prvotne sodne ugotovitve vrednosti nepremičnine. Zato ju je sodišče pozvalo, naj predložita sklep o tej cenitvi in svojo pritožbo zoper sklep. Opozorilo ju je, da sicer njune pritožbe ne bo mogoče obravnavati in jo bo treba zavreči. Pritožnika vloge nista dopolnila.
2. Ustavno sodišče je sprejelo ta sklep na podlagi četrte alinee prvega odstavka 55. člena Zakona o Ustavnem sodišču (Uradni list RS, št. 15/94) v senatu v sestavi: predsednik dr. Lojze Ude in člana Franc Testen ter dr. Dragica Wedam - Lukić.
Predsednik senata
dr. Lojze Ude
Up-126/98
Natisni
Opravilna št.:
Up-126/98
Datum odločitve:
1. 12. 1998
ECLI:
ECLI:SI:USRS:1998:Up.126.98
Akt:
Postopek za preizkus Ustavne pritožbe P. K. zoper sklep Okrožnega sodišča v Kopru št. Ks 131/98 z dne 20.4.1998 v zvezi s sklepom Okrožnega sodišča v Kopru št. Kpd 266/98 z dne 19.4.1998 in v zvezi z odločbo Ministrstva za notranje zadeve, Uprave za notranje zadeve Koper št. 22/G-5-P-6/77-98 z dne 17.4.1998
Izrek:
Postopek za preizkus Ustavne pritožbe P. K. zoper sklep Okrožnega sodišča v Kopru v zvezi s sklepom Okrožnega sodišča v Kopru in v zvezi z odločbo Ministrstva za notranje zadeve, Uprave za notranje zadeve Koper se ustavi.
Evidenčni stavek:
Ustavno sodišče je ustavilo postopek odločanja o ustavni pritožbi zoper sklep o priporu, ker pritožnik po izpustitvi iz pripora ni sporočil, ali ima še pravni interes za odločitev o ustavni pritožbi.
Geslo:
Pravni interes, prenehanje (ustavitev postopka).
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
6. 5. 1998
Vrsta odločitve:
sklep
Vrsta rešitve:
zavrženje
Dokument:
US19202
Up-126/98
1.12.1998
S K L E P
Ustavno sodišče je v postopku za preizkus ustavne pritožbe P. K. iz S., ki ga zastopa G. G., odvetnik v S. na seji senata dne 1. decembra 1998
s k l e n i l o:
Postopek za preizkus Ustavne pritožbe P. K. zoper sklep Okrožnega sodišča v Kopru št. Ks 131/98 z dne 20.4.1998 v zvezi s sklepom Okrožnega sodišča v Kopru št. Kpd 266/98 z dne 19.4.1998 in v zvezi z odločbo Ministrstva za notranje zadeve, Uprave za notranje zadeve Koper št. 22/G-5-P-6/77-98 z dne 17.4.1998 se ustavi.
O b r a z l o ž i t e v
1. Pritožnik z ustavno pritožbo, vloženo dne 5.5.1998, izpodbija odločbo o pridržanju Uprave za notranje zadeve Koper, sklep preiskovalnega sodnika o odreditvi pripora iz razlogov ponovitvene in koluzijske nevarnosti in sklep izvenobravnavnega senata o zavrnitvi pritožb zoper zgoraj navedena akta. Zatrjuje kršitev pravice do osebne svobode.
2. V postopku preizkusa ustavne pritožbe je Ustavno sodišče ugotovilo, da je Vrhovno sodišče Republike Slovenije s sodbo št. I Ips 105/98 z dne 8.6.1998 ugodilo zahtevi za varstvo zakonitosti pritožnikovih zagovornikov in pravnomočni sklep o podaljšanju pripora spremenilo tako, da je pripor zoper pritožnika odpravilo.
3. Ker je bil pripor zoper pritožnika odpravljen, je Ustavno sodišče pritožnika po njegovem pooblaščencu pozvalo, da se v roku tridesetih dni izjavi o tem, ali vztraja pri vloženi ustavni pritožbi in navede, v čem je njegov pravni interes za nadaljevanje postopka. Opozorilo ga je tudi, da lahko Ustavno sodišče v primeru molka postopek za preizkus ustavne pritožbe ustavi. Pritožnikov pooblaščenec je dopis Ustavnega sodišča prejel dne 29.8.1998, vendar nanj v določenem roku ni odgovoril. Zato je Ustavno sodišče postopek za preizkus ustavne pritožbe ustavilo.
4. Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list št. 15/94) v sestavi: predsednica senata dr. Mirjam Škrk in člana dr. Miroslava Geč - Korošec in dr. Lojze Ude.
Predsednica senata
dr. Mirjam Škrk
Up-38/96
Natisni
Opravilna št.:
Up-38/96
Datum odločitve:
24. 11. 1998
ECLI:
ECLI:SI:USRS:1998:Up.38.96
Akt:
Ustavna pritožba L. Š. zoper odločbo o znižanju invalidnine št. 59105-413/92-0720 z dne 16.1.1996
Izrek:
Ustavna pritožba L. Š. zoper odločbo o znižanju invalidnine se zavrže.
Evidenčni stavek:
Po 51. členu Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži, ko so izčrpana vsa pravna sredstva. Pred izčrpanjem izrednih pravnih sredstev lahko Ustavno sodišče izjemoma odloča o ustavni pritožbi, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice.
Ker v obravnavanem primeru še ni bilo izčrpano niti redno pravno sredstvo, je Ustavno sodišče ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za začetek postopka pred Ustavnim sodiščem na podlagi ustavne pritožbe.
Pravna podlaga:
Zakon o vojnih invalidih (ZVI), 123. čl.

Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
14. 2. 1996
Vrsta odločitve:
sklep
Vrsta rešitve:
zavrženje
Dokument:
US19190
Up-38/96
24.11.1998
S K L E P
Ustavno sodišče je v postopku za preizkus ustavne pritožbe L. Š. iz M. na seji senata dne 24. novembra 1998
s k l e n i l o :
Ustavna pritožba L. Š. zoper odločbo o znižanju invalidnine št. 59105-413/92-0720 z dne 16.1.1996 se zavrže.
O b r a z l o ž i t e v
1. Pritožnik je 13.2.1996 vložil nepopolno ustavno pritožbo in je bil zato pozvan, naj jo ustrezno dopolni in izkaže izčrpanost pravnih sredstev. Z vlogo z dne 1.3.1996 je sporočil, da je ustavno pritožbo res vložil prerano, ker še ni končan pritožbeni postopek, a želi, da ustavna pritožba do končne rešitve drugostopnega organa miruje.
2. Po 51. členu Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži, ko so izčrpana vsa pravna sredstva. Pred izčrpanjem izrednih pravnih sredstev lahko Ustavno sodišče izjemoma odloča o ustavni pritožbi, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice.
Ker v obravnavanem primeru še ni bilo izčrpano niti redno pravno sredstvo, je Ustavno sodišče ustavno pritožbo zavrglo.
3. V zgoraj navedeni vlogi z dne 13.2.1996 je vlagatelj smiselno predlagal tudi oceno ustavnosti 123. člena Zakona o vojnih invalidih (Uradni list RS, št. 63/95).
Ta del vloge je Ustavno sodišče izločilo v samostojno zadevo, v kateri bo o vloženi pobudi odločilo posebej.
4. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednica senata Milojka Modrijan in člana dr. Janez Čebulj in Lojze Janko.
Predsednica senata
Milojka Modrijan
Up-376/97
Natisni
Opravilna št.:
Up-376/97
Datum odločitve:
24. 11. 1998
ECLI:
ECLI:SI:USRS:1998:Up.376.97
Akt:
Ustavna pritožba G. O. zoper sklep Davčne uprave RS, Davčnega urada Ljubljana, Izpostava Ljubljana - Bežigrad, št. 416/972- 6724 z dne 24.11.1997
Izrek:
Ustavna pritožba G. O. zoper sklep Davčne uprave RS, Davčnega urada Ljubljana, Izpostava Ljubljana - Bežigrad se zavrže.
Evidenčni stavek:
Ustavno pritožbo, ki jo zaradi njene pomanjkljivosti ni moč preizkusiti, vlagatelj pa jo kljub pozivu ne dopolni, Ustavno sodišče zavrže.
Geslo:
Zavrženje ustavne pritožbe zaradi nedopolnitve vloge.
Pravna podlaga:
Zakon o Ustavnem sodišču (ZUstS), 54., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
30. 12. 1997
Vrsta odločitve:
sklep
Vrsta rešitve:
zavrženje
Dokument:
US19192
Up-376/97
24.11.1998
S K L E P
Ustavno sodišče je v postopku za preizkus ustavne pritožbe G. O. iz L. na seji senata dne 24. novembra 1998
s k l e n i l o :
Ustavna pritožba G. O. zoper sklep Davčne uprave RS, Davčnega urada Ljubljana, Izpostava Ljubljana - Bežigrad, št. 416/972- 6724 z dne 24.11.1997 se zavrže.
O b r a z l o ž i t e v
1. Vlagatelj je zaradi prejema zgoraj opredeljenega sklepa in listin v zvezi z njim (Obvestilo o stanju dolga, Seznam zaostalih obveznosti), zaprosil za "presojo zaščite ustavnosti, zakonitosti in enakopravnosti državljanov pri poslovanju Ministrstva za finance".
2. Ker vloge, ki jo je Ustavno sodišče štelo za ustavno pritožbo, zaradi njene pomanjkljivosti ni bilo moč preizkusiti, je bil vlagatelj na podlagi drugega odstavka 54. člena Zakona o Ustavnem sodišču (Uradni list RS, št. 15/94 - v nadaljevanju:
ZUstS) pozvan, naj jo ustrezno dopolni in pojasni ali je nameraval začeti postopek za oceno ustavnosti in zakonitosti, ne pa vložiti ustavne pritožbe. Pri tem ga je Ustavno sodišče opozorilo tudi na posledice nedopolnitve.
3. Ker vlagatelj vloge ni dopolnil, jo je Ustavno sodišče zavrglo.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata
Milojka Modrijan
Up-268/98
Natisni
Opravilna št.:
Up-268/98
Datum odločitve:
24. 11. 1998
ECLI:
ECLI:SI:USRS:1998:Up.268.98
Akt:
Ustavna pritožba J. H. zoper sklep Davčne uprave RS, Davčnega urada Maribor, Izpostava Slovenj Gradec št. 413-8/982-772 z dne 24.9.1998
Izrek:
Ustavna pritožba J. H. zoper sklep Davčne uprave RS, Davčnega urada Maribor, Izpostava Slovenj Gradec se zavrže.
Evidenčni stavek:
Ustavno pritožbo, ki je vložena pred izčrpanjem pravnih sredstev, pri tem pa ne gre za primer iz drugega odstavka 51. člen ZUstS, Ustavno sodišče zavrže.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
29. 9. 1998
Vrsta odločitve:
sklep
Vrsta rešitve:
zavrženje
Dokument:
US19193
Up-268/98
24.11.1998
S K L E P
Ustavno sodišče je v postopku za preizkus ustavne pritožbe J. H. iz S. G. na seji senata dne 24. novembra 1998
s k l e n i l o :
Ustavna pritožba J. H. zoper sklep Davčne uprave RS, Davčnega urada Maribor, Izpostava Slovenj Gradec št. 413-8/982-772 z dne 24.9.1998 se zavrže.
O b r a z l o ž i t e v :
1. Pritožnik v nepodpisani ustavni pritožbi, vloženi dne 28.9.1998, navaja, da mu je bil dne 26.9.1998 vročen sklep o prisilni izterjavi dolga iz osebnih prejemkov. Ker mu je isti organ z odločbo št. 413-3/97-4/MK z dne 16.5.1998 postopek prisilne izterjave odložil do odločitve Vrhovnega sodišča, meni, da so mu kršene človekove pravice in svoboščine.
2. Ker je bila pritožba vložena pri Ustavnem sodišču v roku, določenem za podajo pritožbe pri Davčnem uradu Maribor, Izpostava Slovenj Gradec in tudi kolkovana s predpisano takso, je Ustavno sodišče pritožnika pozvalo, da sporoči, ali bo pritožbo vložil pri pristojnem organu in zaradi tega pri Ustavnem sodišču vloženo pritožbo umaknil ter ga hkrati poučilo, kdaj se ustavna pritožba lahko vloži in kaj mora vsebovati.
3. Pritožnik na poziv Ustavnega sodišča ni odgovoril. Ker je iz vloge jasno razvidno, da pred vložitvijo ustavne pritožbe niso bila izčrpana pravna sredstva (prvi odstavek 51. člena Zakona o Ustavnem sodišču, Uradni list RS, št. 15/94 - v nadaljevanju:
ZUstS) in da tudi ne gre za primer iz drugega odstavka 51. člena ZUstS, je Ustavno sodišče pritožbo zavrglo.
4. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko.
Predsednica senata
Milojka Modrijan